Document ID: 31998D0575

Odločba Komisije
z dne 16. septembra 1998
o skupnem tehničnem predpisu za splošne priključitvene zahteve za mobilne postaje, namenjene uporabi v II. fazi javnih digitalnih celičnih telekomunikacijskih omrežij, ki delujejo v frekvenčnem pasu GSM 1800 (2. izdaja)
(notificirana pod dokumentarno številko K(1998) 2721)
(Besedilo velja za EGP)
(98/575/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive 98/13/ES Evropskega parlamenta in Sveta z dne 12. februarja 1998 v zvezi s telekomunikacijsko terminalsko opremo in opremo satelitskih zemeljskih postaj,vključno z medsebojnim priznavanjem njune skladnosti [1], in zlasti druge alinee člena 7(2) Direktive,
ker je Komisija sprejela ukrep, ki opredeljuje tip telekomunikacijske terminalske opreme, za katero se zahteva skupni tehnični predpis, in s tem povezano izjavo o področju uporabe, v skladu s prvo alineo člena 7(2);
ker naj se sprejmejo ustrezni usklajeni standardi ali deli standardov za izvajanje bistvenih zahtev, ki jih je treba preoblikovati v skupne tehnične predpise;
ker je za zagotovitev neprekinjenega dostopa do trgov za proizvajalce treba določiti prehodne določbe v zvezi z opremo, odobreno skladno z Odločbo Komisije 97/528/ES [2];
ker naj se Odločba 97/528/ES razveljavi ob koncu prehodnega obdobja;
ker je bil predlog v skladu s členom 29(2) predložen Odboru za odobritev terminalske opreme (ACTE);
ker je skupni tehnični predpis, sprejet s to odločbo, v skladu z mnenjem Odbora za odobritev terminalske opreme,
SPREJELA NASLEDNJO ODLOČBO:
Člen 1
1. Ta odločba se uporablja za terminalsko opremo, ki je namenjena priključevanju na javno telekomunikacijsko omrežje in spada na področje uporabe usklajenega standarda iz člena 2(1).
2. Ta odločba uvaja skupni tehnični predpis, ki zajema dostopovne zahteve terminalske opreme za II. fazo javnega digitalnega celičnega telekomunikacijska omrežja, ki deluje v frekvenčnem pasu DCS 1800 z medkanalskim razmikom 200 kHz in podpira prometne kanale v skladu z načinom TDMA (časovno porazdeljeni sodostop). Odločba se uporablja tudi za terminalsko opremo, ki lahko deluje v frekvenčnih pasovih GSM 900 in GSM 1800.
Člen 2
1. Skupni tehnični predpis vključuje usklajeni standard, ki ga je pripravil ustrezni standardizacijski organ in pri tem, kolikor je mogoče, upošteval bistvene zahteve iz člena 5(c) do (f) Direktive 98/13/ES. Sklicevanje na standard je določeno v Prilogi I. Veljavni deli so navedeni v Prilogi II.
2. Terminalska oprema iz te odločbe ustreza skupnemu tehničnemu predpisu iz odstavka 1, izpolnjuje bistvene zahteve iz člena 5(a) in (b) Direktive 98/13/ES ter zahteve vseh drugih veljavnih direktiv, zlasti Direktiv Sveta 73/23/EGS [3] in 89/336/EGS [4].
Člen 3
Priglašeni organi, pristojni za izvajanje postopkov iz člena 10 Direktive 98/13/ES, v zvezi s terminalsko opremo iz člena 1(1) te odločbe, uporabijo ali zagotovijo uporabo veljavnih delov usklajenega standarda iz člena 2(1) po začetku veljavnosti te odločbe.
Člen 4
1. Odločba 97/528/ES se razveljavi tri mesece po začetku veljavnosti te odločbe.
2. Terminalska oprema, odobrena skladno z Odločbo 97/528/ES, se lahko še naprej daje na trg in uporablja pod pogojem, da je bila takšna odobritev podeljena najpozneje tri mesece po začetku veljavnosti te odločbe.
Člen 5
Ta odločba je naslovljena na države članice.
V Bruslju, 16. septembra 1998

Labels: 7
10
12